વલસાડ: પ્રેમ કરવો એ ગુનો નથી, પણ જ્યારે કોઈને દગો આપીને પ્રેમ કરવામાં આવે ત્યારે તેનું પરિણામ ઘણું જ ભયાનક આવતું હોય છે. પણ, અહીં તો કોઈની પ્રેમલીલાએ એક નવજાતનો ભોગ લઈ લીધો. વલસાડના અબ્રામા વિસ્તારમાંથી એક નવજાત શિશુની લાશ મળી આવી હતી. તેના પોસ્ટમોર્ટમમાં બાળકનું મોત મોં અને નાક દબાવવાના કારણે થયું હોવાનું બહાર આવ્યું હતું. પોસ્ટમોર્ટમ રિપોર્ટ બાદ પોલીસે બાળકની માતા વિરુદ્ધ હત્યાનો ગુનો દાખલ કર્યો છે. બાળકની માતાએ જે કારણે તેની હત્યા કરી તેણે સૌને ચોંકાવી દીધા છે.